Greta Thunberg

Greta Thunberg con plen nómine Greta Tintin Eleonora Ernman Thunberg es un radical activista por li protection del clima. Ella nascet li  3-im de januar 2003 in Stockholm e su idé de un bastament del scola por li clima devenit li comense por un international movement por li protection del clima Venerdís por li clima.

Su genitores es li ópera-cantatoressa Malena Ernman e li actor Svante Thunberg.

In li annu 2019 Greta Thunberg recevit li Alternativ Nobel Premie e esset electet quam person del annu del american revue Time. Ella devenit un icone por li international movement por li protection del circumité.

Greta Thunberg ja fat un discurse in li plen assemble del Organisation del Unit Nationes.

Greta Thunberg havet ja in li etá de 12 annus psichological problemas. Ella suffre al Asperger-sindrom, quel es un forme de autisme.

In li novembre 2023 Greta Thunberg fat anti-semitic declarationes durant li guerre de Israel contra li palestinan terroristic organisation Hamas.

Critica
On critica sovente que Greta Thunberg ne oferta solutiones, ma nur critica politicos in un aggressiv e nerealist maniere. On anc critica su genitores que ili promoet su filia quam icone del international movement por li protection del clima sin consideration del psichologic e social consequenties por ella.

Li anti-semitisme de Greta Thunberg esset mult criticat in li novembre 2023 durant li guerre de Israel contra li palestinan terroristic organisation Hamas.

Categorie:Svedes
Categorie:Political activistes